CELEX: 62013TN0489
Language: hr
Date: 2013-09-16 00:00:00
Title: Predmet T-489/13: Tužba podnesena 16. rujna 2013. — La Rioja Alta protiv OHIM-a — Aldi Einkauf (VIÑA ALBERDI)

16.11.2013   
            
            
               HR
            
            
               Službeni list Europske unije
            
            
               C 336/26
            
         Tužba podnesena 16. rujna 2013. — La Rioja Alta protiv OHIM-a — Aldi Einkauf (VIÑA ALBERDI)
   (Predmet T-489/13)
   2013/C 336/58
   Jezik na kojem je tužba podnesena: španjolski
   
      Stranke
   
   
      Tužitelj: La Rioja Alta, SA (Haro, Španjolska) (zastupnik: F. Pérez Álvarez, odvjetnik)
   
      Tuženik: Ured za usklađivanje na unutarnjem tržištu (žigovi i dizajni)
   
      Druga stranka pred žalbenim vijećem: Aldi Einkauf GmbH & Co. OHG (Essen, Njemačka)
   
      Tužbeni zahtjevi
   
   Tužitelj od Općeg suda zahtijeva da:
   
               —
            
            
               poništi odluku četvrtog žalbenog vijeća OHIM-a od 9. srpnja 2013. u predmetu R 1190/2011-4;
            
         
               —
            
            
               utvrdi valjanim Žig zajednice br. 3 189 065„VIÑA ALBERDI” za proizvode iz razreda 33 Nicanske klasifikacije: „alkoholna pića (osim piva), osim vina iz Italije”;
            
         
               —
            
            
               naloži snošenje troškova ovog postupka OHIM-u i ostalim strankama u sporu.
            
         
      Tužbeni razlozi i glavni argumenti
   
   
      Registrirani žig Zajednice protiv kojeg je podnesen zahtjev za proglašavanje žiga ništavim: verbalni žig „VIÑA ALBERDI” za proizvode iz razreda 30, 32 i 33 — Žig zajednice br. 3 189 065
   
      Nositelj žiga Zajednice: tužitelj
   
      Stranka koja zahtijeva proglašenje žiga Zajednice ništavim: Aldi Einkauf GmbH & Co. OHG
   
      Obrazloženje zahtjeva za proglašavanje žiga ništavim: povreda članka 8. stavka 1. točke(b) Uredbe br. 207/2009 u vezi s člankom 53. stavkom 1. točkama (a) i (b) iste uredbe ‒ figurativni žig s verbalnim elementima „VILLA ALBERTI”
   
      Odluka odjela za brisanje: zahtjev za proglašenje žiga ništavim se usvaja
   
      Odluka žalbenog vijeća: žalba se odbija
   
      Tužbeni razlozi: povreda članka 8. stavka 1. točke(b) Uredbe br. 207/2009 u vezi s člankom 53. stavkom 1. točkama (a) i (b) iste uredbe